BECKWITH] TEXT AND TRANSLATION 469 
Ma ka pili o ka wanaao, hiki lakou 1 kahi e kokoke iki aku ana 
i Paliuli. Ia manawa, lohe aku la Jakou i ka hu o ka nahele i ka 
makani o ke alelo o ua moo nui nei o Kihanuilulumoku, e hanu mai 
ana ia lakou nei, aole nae lakou i ike i keia mea, nolaila, hoomau 
aku la lakou i ka hele ana aole nae lakou i liuliu aku, he ike ana ka 
lakou i ka upoi ana iho a kea luna 0 ua moo nei maluna pono iho o 
lakou nei, aia nae lakou nei iwaenakonu o ka waha o ka moo, ia 
manawa, e lele koke aku ana ka Hope Kuhina, aole 1 kaawale aku, o 
ka muka koke ia aku Ja no ia pau loa, aohe ahailono. 
Elua la, aohe mea nana i hai aku keia pilikia ia Aiwohikupua ma. 
A no ka haohao o ke Alii i ka hoi ole aku o kona mau koa. alaila- he 
mea e ka huhu o ke Alii. 
A no keia mea, wae hou ae la ke Alii he mau kanaka he iwakalua 
e pil e luku i na kaikuahine, ma ka poe ikaika wale no; a hookohu 
aku la ke Kuhina i Hope Kuhina nona e hele pu me na koa. 
Pii hou aku la no Jakou a hiki no i kahi i pau ai kela poe mua i ka 
make, pau hou no 1 ua moo nei, aohe ahailono. 
Kali hou no ke Alii aole i hoi aku. Hoouna hou aku no ke Alii 
hookahi kanaha koa, pau no i ka make; pela mau aku no ka make 
ana a hikii ka ewalu kanaha o na kanaka i pau i ka make. 
Ta manawa, kukakuka ae la o Aiwohikupua me kona Kuhina i ke 
kumu o keia hoi ole mai o na kanaka e hoouna mauia nei. 
I aku o Aiwohikupua i kona Kuhina, “ Heaha keia e hoi ole mai 
nel na-kanaka a kaua e hoouna aku nei?” 
T aku la kona Kuhina, “ Malia paha, ua pii no lakou a hiki iuka, a 
no ka ike i ka maikai o kela wahi, noho aku la no, a i ole, ua make 
mai la no i ou mau kaikuahine.” 
“Pehea auanei e make ai ia lakou, o na kaikamahine palupalu 
iho la ka mea e make ai o kau manao ana e make ia lakou?” pela 
aku o Aiwohikupua. 
A no ka makemake o ke Alii e ike i ke kumu e hoi ole nei o kona 
mau kanaka, hooholo ae la laua me kona Kuhina e hoouna i mau 
elele e ike i ke kumu o keia hana a na kanaka o Jaua. 
Ma ke kauoha a ke Alii, lawe ae la ke Kuhina ia Ulili, a me 
Akikeehiale, ko Aiwohikupua mau alele mama. a pii aku la e ike 
i ka pono o kona mau kanaka. 
T ua mau elele la i hala aku ai, aole i liuliu halawai mai la me 
Jaua kekahi kanaka kia manu mai uka mai o Olaa; ninau mai la, 
“Mahea ka olua hele.” 
Olelo aku na elele, “E pii aku ana maua e ike i ka pono o ko 
makou poe, e noho la i Paliuli, awalu kanaha kanaka i hoounaia, 
2ole hookahi o lakou i hoi ae.” 
“Pau aku la,” wahi a ke kia manu, “i ka moo nui ia Kihanuilu- 
lumoku, aole e pakele mai.” 
